# Csillagok háborúja VI: A jedi visszatér

### A Wikipédiából, a szabad lexikonból.

Csillagok háborúja VI: A jedi visszatér
filmplakát
Rendező: | Richard Marquand
Producer: | Howard Kazanjian George Lucas Rick McCallum
Forgatókönyvíró: | George Lucas Lawrence Kasdan
Főszerepben: | Mark Hamill Harrison Ford Carrie Fisher Billy Dee Williams
Zene: | John Williams
Operatőr: | Alan Hume
Jelmeztervező: | Aggie Guerard Rodgers Nilo Rodis-Jamero
Vágó: | Sean Barton T.M. Christopher Duwayne Dunham Marcia Lucas
Forgalmazó: | 20th Century Fox
Bemutató: | 1983. május 25.
Időtartam: | 134 perc
Nyelv: | angol
Költségvetés: | 32,500,000 USD
IMDb

A Csillagok háborúja VI: A jedi visszatér egy 1983-ban megjelent film, amely a harmadik volt a sikeres Csillagok háborúja-trilógiában. George Lucas hat részes film eposzának befejező része.

## [szerkesztés] Cselekménye

Figyelem: Itt a cselekmény részleteit vagy a végkifejletét is olvashatod.

A jedi visszatér cselekménye a A Birodalom visszavág cselekménye után egy évvel (4 YU) kezdődik.

Ebben a részben a Birodalom megpróbál egy második, de sokkal hatalmasabb Halálcsillagot építeni, és a lázadók megpróbálják elpusztítani a pajzsgenerátort, amely az űrbázist védi. Közben kiderül, hogy Leia hercegnő és Luke Skywalker testvérek.

A lázadók gondosan kidolgozott tervvel felkészültek Han Solo kiszabadítására. Elsőként Lando Calrissiannak sikerült beszivárognia a Jabba, a Hutt tatuini palotájába, majd a jedi követként (és mint utóbb kiderült: ajándékként) küldte C-3PO-t és R2-D2-t. Leia Organa fejvadásznak álcázva jutott be Jabba erődjébe, Chewbacca pedig a zsákmányaként. Leiának sikerült az éjszaka leple alatt kiolvasztania Solót a karbonittömbből, de Jabba és bandája észrevette munkálkodását. Solo a palota egyik börtöncellájának a vendége lett, Leia pedig kénytelen volt elfoglalni Jabba néhai táncosnőjének helyét. Skywalker is megérkezett, de Jabba ismételten nem volt hajlandó meghallgatni: a trónja alatt rejtőző Rankor vermébe vetette. Luke Jabba megrökönyödésére és barátai nagy megkönyebbülésére elpusztította a kiéheztetett és megvadított szörnyeteget. Jabbának azonban még volt egy hasonló célra szolgáló "háziállata": a Dűne-tengerben tanyázó, a Karkun-veremben élő Sarlakk. A felkelőket szánta a Sarlakk táplálékául. Ez a terve sem sikerült, Luke és társai végül megölik Jabbat és embereit majd szétválnak: Luke Yodához indult a Dagobah bolygóra, Leiáék pedig a Sullustra.

Közben Palpatine császár megérkezett az új Halálcsillagra, hogy terveit valóra váltsa. Solóéknak sikerült lejutniuk az Endorra, azonban Luke és Vader megérezték egymás jelenlétét. Vader elmondta a Császárnak, hogy lázadók szálltak le az Endorra. Ekkor Palpatine felfedte jobbkeze előtt ravasz tervét: ő maga szivárogtatta ki a Halálcsillag koordinátáit a lázadóknak, és csapdát állított mind az Endoron, mind a Halálcsillag körül.

Luke feljutott a Halálcsillagra és Palpatine után indult. A császári trónteremben a Császárra támadt. Vader azonban megakadályozta, hogy el is találja, és vívni kezdtek. A párbaj azzal végződött, hogy Luke lavágta apja kezét, amely ugyanúgy műkéz volt, mint az övé. A Császár biztatta, hogy ölje meg Vadert, de Luke végül visszautasította. A Császár belátta, hogy Skywalker fia nem lesz a Sötét Oldal szolgája, ezért elhatározta, hogy megöli. Az Erő gerjesztette energiavillámokkal bombázta, ezeknek Luke nem tudott ellenállni, haldoklott. Az apja végül a fia mellett döntött. Felkapta a Császárt, és lehajította egy aknába. A Császár meghalt. Anakin Skywalkert is eltalálta egy villám, és halálos sebesüléséket okozott. Luke kivonszolta még életben lévő apját egy birodalmi hajóhoz, ahol levette róla a maszkot. Darth Vader megszűnt létezni, Anakin Skywalkerként halt meg.

## [szerkesztés] A filmezésről

A film eredeti címe A jedi bosszúja volt, addig amíg valaki kihangsúlyozta, hogy a bosszú ellentétben áll a jedi lovagok törvényeivel, míg mások szerint a címet azért változtatták meg, mert a Star Trek sorozatban az egyik rész címe eredetileg Khan bosszúja volt. Mindenképp a megváltoztatott címet részben felhasználták a 6. filmnél (Csillagok háborúja III: A Sith-ek bosszúja).

Filmezés alatt, hogy eltereljék róla a figyelmet, a rendezők azt mondták, hogy egy horror filmet készítenek.

## [szerkesztés] A közönség reakciója

A film pénzügyileg nagy siker volt, de sok kritikus szerint a leggyengébb volt az eredeti trilógiában. A kőkorszaki evok benszülöttek nagyon idegesítőek felnőtt nézők számára (ez folytatódni látszott a Jar Jar Binks karakterrel a Csillagok háborúja I: Baljós árnyak részben is) főleg az, hogy le tudják győzni a náluk sokkal jobban felszerelt és tapasztalt Birodalmi seregeket.

Az űrbeli csaták a lázadók és a Birodalmi Flotta között általános tetszésre találtak.

Egy fontos öltöztetési hiba látszik a filmben: minden Birodalmi karakter, rangtól függetlenül ugyanazt a rangjelzést viseli (Birodalmi Flottaparancsnok). Erre csak a filmezés közepén jöttek rá, így kijavítatlanul maradt a film végleges változatában.

## [szerkesztés] Külső hivatkozások

A magyar Wikidézetben további idézetek találhatóak
Csillagok háborúja VI: A jedi visszatér témában.

- A StarWars.com VI epizódjának hivatalos honlapja
- Csillagok háborúja VI: A jedi visszatér az Internet Movie Database oldalain

A lap eredeti címe "http://hu.wikipedia.org../../../a/_/j/Csillagok_h%C3%A1bor%C3%BAja_VI%7E_A_jedi_visszat%C3%A9r_f62c.html"

Kategóriák: 1983 filmjei | Csillagok háborúja | Amerikai filmek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Dansk
- Deutsch
- Español
- Suomi
- Français
- עברית
- Hrvatski
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Svenska
- ไทย
- Türkçe
- 中文